《寄赠张叔靖》
宋代·郑刚中

堂堂张侯好眉宇，照人冰玉无尘土。
忆初解后共杯盘，姓字示通心已许。
参商别后各天涯，屈指流年不胜数。
何知策马忽乐来，扣我柴扉叙寒暑。
相亲颜色愈敷腴，不俗胸怀细倾吐。
使人频岁饥渴心，如饮甘泉饷腵脯。
吾生寒苦众所知，眼高无人人不与。
技穷渐觉蒲柳衰，进取一少方首鼠。
有心斸治土田园，束手抽身事膛圃。
葆锄今亦粗成趣，颇有嘉蔬待春雨。
所恨松根长茯苓，僻寂无人堪共煮。
安得溪霜素月高，促膝与公长夜语。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。